'नई कविता‌' अनेक अर्थों में प्रयोगवाद का नया विकास मानी जा सकती है।
'नई कविता‌' अनेक अर्थों में प्रयोगवाद का नया विकास मानी जा सकती है। उसने प्रयोगवाद की अनेक उपलब्धियों को आत्मसात किया है। इसी साम्य के कारण अनेक कवि प्रयोगवाद और नई कविता दोनों के क्षेत्र में प्रविष्ट होते हैं और उनके विषय में यह निर्णय करना कठिन हो जाता है कि कहां तक वे प्रयोगवादी है और कहाँ तक नई कविता के कवि। ऐतिहासिक दृष्टि से नई कविता 'दूसरा सप्तक'(1951 ई.) के बाद की कविता को कहा जा सकता है। लक्ष्मीकांत वर्मा के अनुसार नई कविता मूलतः 1953 ई.में 'नये पत्ते' के प्रकाशन के साथ विकसित हुई।